laion/Wikipedia-Exotic huggingface dataset:
მუხროვანის ამბოხი (2009)

2009 წლის მუხროვანის ამბოხი — საქართველოს არმიის მუხროვანში ბაზირებული (თბილისიდან 30 კმ) სატანკო ბატალიონის ამბოხი 2009 წლის 5 მაისს. დაუზუსტებელი ცნობებით ამბოხში სულ მცირე 500 ადამიანი იღებდა მონაწილეობას. მოგვიანებით იმავე დღეს საქართველოს შინაგან საქმეთა სამინისტრომ გამოაცხადა, რომ ამბოხებულები ჩაბარდნენ. მეამბოხეთა ზოგიერთ ლიდერი, მათ შორის ბატალიონის მეთაური, დააპატიმრეს; სხვებმა გაქცევა მოახერხეს. ამბოხის შესახებ ცნობილი გახდა მას შემდეგ, რაც მთავრობამ გამოაცხადა, რომ გახსნილი იყო ქვეყნის დესტაბილიზაციისა და პრეზიდენტი მიხეილ სააკაშვილის მკვლელობის გეგმა. ↑ Chance, Matthew (2009-05-05), Georgian troops mutiny ahead of NATO exercises, edition.cnn.com, http://edition.cnn.com/2009/WORLD/europe/05/05/georgia.mutiny/. წაკითხვის თარიღი: 2009-05-05 ↑ თავდაცვის სამინისტროს თქმით სამხედრო ნაწილში ამბოხია დაარქივებული 2011-07-24 საიტზე Wayback Machine. . Civil.ge 2009-05-05 ↑ გავრცელებული ინფორმაციით, მეამბოხეები ჩაბარდნენ დაარქივებული 2011-07-24 საიტზე Wayback Machine. . civil.ge 2009-05-05 ↑ Georgian troop rebellion 'over', news.bbc.co.uk, 2009-05-05, http://news.bbc.co.uk/1/hi/world/europe/8033366.stm. წაკითხვის თარიღი: 2009-05-05
ბობოლის ბაღები

ბობოლის ბაღები (იტალ. Giardino di Boboli) — განთქმული პარკი ფლორენციაში, რენესანსის სტილის საპარკო ანსამბლის ერთ-ერთი საუკეთესო ნიმუში იტალიაში. ბობოლის ბაღები მდებარეობს ბობოლის ბორცვზე პალაცო პიტთან, ტოსკანის ჰერცოგის, მედიჩის მთავარ რეზიდენციასთან, და წარმოადგენს XVI საუკუნის ბაღთა ხელოვნების ერთ-ერთ ყველაზე ცნობილ ნიმუშს. იმ დროის გემოვნებასთან შერწყმით პარკს ჰყოფს გრძელი ჩაზნექილი და განიერი ხრეშიანი გზები. ის მორთულია ქვის დეკორატიული ელემენტებით, ძვირფასი მონუმენტებით და ფანტანებით. ბობოლის ბაღები იყოფა კერძო და სახალხო ნაწილებად - გროტებით, ნიმფებით და კლასიკურ სტილში შესრულებული, მოქმედი, ბაღის კოლონადებიანი ეკლესებით. ბობოლის ბაღების ღირსებას წარმოადგენს, ის რომ, აქედან იშლება ქალაქის მშვენიერი ხედები. ფართო მასებისთვის ბაღი გაიხსნა 1766 წ. Attlee, Helena (2006). Italian Gardens - A Cultural History (paperback), London: Frances Lincoln. ISBN 978-0-7112-3392-8.  Gurrieri, F.; J. Chatfield (1972). Boboli Gardens (Florence).  ვიკისაწყობში არის გვერდი თემაზე: ბობოლის ბაღები Giardino di Boboli - a Gardens Guide review დაარქივებული 2005-12-10 საიტზე Wayback Machine. 360 degree virtual tour of Boboli Gardens დაარქივებული 2009-06-10 საიტზე Wayback Machine. Article about Boboli Gardens დაარქივებული 2006-11-03 საიტზე Wayback Machine. Florence's Boboli Gardens
კემეროვოს ოლქი

კემეროვოს ოლქი (რუს. Кемеровская область) - ოლქი რუსეთში. მდებარეობს ციმბირის ფედერალურ მხარის სამხრეთით. დაარსდა 1943 წლის 26 იანვარს. ადმინისტრაციული ცენტრი - კემეროვო. კემეროვოს ოლქს ესაზღვრება ხაკასეთისა და ალთაის რესპუბლიკები, ალთაისა და კრასნოიარსკის მხარეები, ნოვოსიბირსკისა და ტომსკის ოლქები. მოსახლეობის უმრავლესობა (85 %) ქალაქად ცხოვრობს. ცხოვრობენ რუსები, უკრაინელები, გერმანელები, ჩუვაშები და თათრები. კემეროვოს ოლქში არის 20 ქალაქი და 19 რაიონი. უდიდესი ქალაქებია ნოვოკუზნეცკი (562 200 კაცი), კემეროვო (520 000 კაცი), პროკოფიევსკი (213 200 კაცი)... ვიკისაწყობში არის გვერდი თემაზე: კემეროვოს ოლქი კემეროვოს ოლქის ადმინისტრაციის ოფიციალური საიტი დაარქივებული 2016-09-25 საიტზე Wayback Machine.
ნოვოსიბირსკის ოლქი

ნოვოსიბირსკის ოლქი (რუს. Новосибирская область) — ოლქი რუსეთში. მდებარეობს ციმბირის ფედერალურ ოკრუგის სამხრეთით. დაარსდა 1937 წლის 28 სექტემბერს. ადმინისტრაციული ცენტრი - ნოვოსიბირსკი. ნოვოსიბირსკის ოლქი მდებარეობს დასავლეთ ციმბირის დაბლობის სამხრეთ-აღმოსავლეთ ნაწილში. ნოვოსიბირსკის ოლქს ჩრდილოეთიდან ესაზღვრება ტომსკის, ხოლო დასავლეთით ომსკის ოლქები, სამხრეთიდან ყაზახეთი და ალთაის მხარე და აღმოსავლეთით კემეროვოს ოლქი. 2006 წლის მონაცემების მიხედვით ოლქში ცხოვრობს: რუსები – 2 504 147 კაცი. გერმანელები - 47 275 კაცი. უკრაინელები – 33 793 კაცი. თათრები - 27 874 კაცი. ყაზახები - 11 691 კაცი. ბელარუსები – 8380 კაცი. სომხები - 7850 კაცი. აზერბაიჯანელები – 7366 კაცი. ვიკისაწყობში არის გვერდი თემაზე: ნოვოსიბირსკის ოლქი ნოვოსიბირსკის ოლქის ადმინისტრაცია დაარქივებული 2008-01-12 საიტზე Wayback Machine. Новосибирская область в справочнике-каталоге «Вся Россия» დაარქივებული 2008-10-14 საიტზე Wayback Machine. Новосибирский областной Совет депутатов დაარქივებული 2009-05-18 საიტზე Wayback Machine. Историческая справка к 70-летнему юбилею Новосибирской области დაარქივებული 2007-08-12 საიტზე Wayback Machine. Анонсы мероприятий Новосибирской области
კოსმოლოგია

კოსმოლოგია (ბერძ. κοσμολογία — „სამყაროს შეცნობა“) — შეისწავლის სამყაროს, როგორც ერთ მთელს და ადამიანის ადგილს მასში. მიუხედავად იმისა, რომ სიტყვა „კოსმოლოგია“ საკმაოდ ახალგაზრდაა, პირველად გამოყენებულ იქნა ქრისტიან ვოლფის ნაშრომში „Cosmologia Generalis“ (1730). სამყაროს შესწავლას ხანგრძლივი ისტორია აქვს და მოიცავს მეცნიერებას, ფილოსოფიას, ეზოთერიციზმსა და რელიგიას. შესაბამისად, კოსმოლოგია შემდეგ დისციპლინებად იყოფა: ფიზიკური კოსმოლოგია მეტაფიზიკური კოსმოლოგია ეზოთერიული კოსმოლოგია რელიგიური კოსმოლოგია ასტროლოგია ასტრონომია Jean-Marc Rouvière, Brèves méditations sur la création du monde, L'Harmattan, Paris 2006. Roos, Matts Introduction to Cosmology. John Wiley & Sons, Ltd, Chichester: 2003. ირმის ნახტომი („რძიანი გზა“) — ახალი კოსმოლოგია დაარქივებული 2006-02-16 საიტზე Wayback Machine. Cosmos — მოგზაურობა მიკროკოსმოსიდან მაკროკოსმოსში დაარქივებული 2007-02-08 საიტზე Wayback Machine.
ომსკის ოლქი

ომსკის ოლქი (რუს. Омская область) - ოლქი რუსეთში. მდებარეობს ციმბირის ფედერალურ ოკრუგის სამხრეთით. ადმინისტრაციული ცენტრი - ომსკი. ომსკის ოლქი მდებარეობს დასავლეთ ციმბირის დაბლობზე, მდინარე ირტიშის აუზში. ომსკის ოლქს ჩრდილოეთიდან და დასავლეთიდან ესაზღვრება ტიუმენის, აღმოსავლეთიდან ნოვოსიბირსკისა და ტომსკის ოლქები, ხოლო სამხრეთიდან ყაზახეთი. 2002 წლის მონაცემების მიხედვით ოლქში ცხოვრობს: რუსები – 1 735 512 კაცი. ყაზახები - 81 618 კაცი. უკრაინელები – 77 884 კაცი. გერმანელები - 76 334 კაცი. თათრები - 47 796 კაცი. ბელარუსები – 9075 კაცი. სომხები - 6644 კაცი. აზერბაიჯანელები – 4260 კაცი. ქართველები - 1521 კაცი. ვიკისაწყობში არის გვერდი თემაზე: ომსკის ოლქი ომსკილ ოლქის საინფორმაციო პორტალი დაარქივებული 2005-02-04 საიტზე Wayback Machine. "Город55" Омский городской портал Все об отдыхе и развлечениях в городе Омске Омская область в справочнике-каталоге "Вся Россия" დაარქივებული 2008-10-14 საიტზე Wayback Machine. Омская область на карте
Air (ჯგუფი)

Air — ფრანგული ელექტრონული ჯგუფი, რომელიც დაფუძნდა 1995 წელს. მისი წევრები არიან ნიკოლა გოდენი და ჟან-ბენუა დუნკელი. მათ პირველ ალბომს Moon Safari კრიტიკოსებმა უმაღლესი შეფასება მისცეს, რასაც მოჰყვა Premiers Symptômes, The Virgin Suicides, 10,000 Hz Legend და Talkie Walkie. მთავარი სტატია: Air-ის დისკოგრაფია. სტუდიური ალბომები Moon Safari (1998) 10 000 Hz Legend (2001) Talkie Walkie (2004) Pocket Symphony (2007) Love 2 (2009) Le Voyage Dans La Lune (2012) საუნდტრეკები The Virgin Suicides (2000) Music for Museum (2014) EP-ები Premiers Symptômes (1997) ერთობლივი ალბომები City Reading (Tre Storie Western) (2003) 5:55 (2006) მიქსები და რემიქსები Everybody Hertz (2002) Late Night Tales (2006) კომპილაციური ალბომები Twentyears (2016) ვიკისაწყობში არის გვერდი თემაზე: Air ოფიციალური საიტი ↑ 1.0 1.1 Strong, Martin C. (2000). The Great Rock Discography, 5th, Edinburgh: Mojo Books, გვ. 12. ISBN 1-84195-017-3.
ტომსკის ოლქი

ტომსკის ოლქი (რუს. Томская область) — ოლქი რუსეთში. შედის ციმბირის ფედერალურ ოკრუგში. დაარსდა 1944 წლის 13 აგვისტოს. ადმინისტრაციული ცენტრი - ტომსკი. ტომსკის ოლქს ესაზღვრება ტიუმენის, კემეროვოს, ნოვოსიბირსკის, ომსკის ოლქები, ხანტი-მანსი და კრასნოიარსკის მხარე. 2002წლის მონაცემების მიხედვით ოლქში ცხოვრობს: რუსები – 90,8 %. თათრები - 1,9 %. უკრაინელები – 1,6 %. გერმანელები - 1,3 %. ბელარუსები – 0,5 %. აზერბაიჯანელები – 0,4 %. ვიკისაწყობში არის გვერდი თემაზე: ტომსკის ოლქი ტომსკის ოლქის ადმინისტრაცია დაარქივებული 2009-07-19 საიტზე Wayback Machine. Томская область в справочнике-каталоге «Вся Россия» დაარქივებული 2008-10-14 საიტზე Wayback Machine. ტომსკის ოლქის სახელმწიფო დუმა დაარქივებული 2007-10-09 საიტზე Wayback Machine. Каталог сайтов Томской области დაარქივებული 2007-07-04 საიტზე Wayback Machine. Инвестиционный паспорт Томской области Достопримечательности Томской области Красная Книга Томской области Фотографии Томской области
პაულ პეეტერსი

პაულ პეეტერსი (დ. 20 სექტემბერი, 1870, ტურნე — გ. 18 აგვისტო, 1950, ბრიუსელი) — ბელგიელი აღმოსავლეთმცოდნე, ქართველოლოგი. ფილოსოფიის დოქტორი (1894), ბოლანდისტთა საზოგადოების წევრი (1905). ამავე საზოგადოების პრეზიდენტი (1941), ბელგიის სამეფო აკადემიის წევრი (1933), საფრანგეთის კოლეჟის საპატიო პროფესორი (1943), საფრანგეთის მხატვრული ლიტერატურის ინსტიტუტის წევრი (1945), სტრასბურისა და ლევენის უნივერსიტეტების საპატიო დოქტორი (1946, 1947). პაულ პეეტერსმა დიდი ამაგი დასდო ქართული ჰაგიოგრაფიული ძეგლების კვლევისა და გამოცემის საქმეს. მას ეკუთვნის 160-მდე სამეცნიერო გამოკვლევა, მათ შორის „ქართულ ხელნაწერთა ისტორია“ (1942), „ძიებანი აღმოსავლური ფილოლოგიის ისტორიიდან“ ორტომად (1951), „დიონისე არეოპაგელის ავტობიოგრაფიის ქართული თარგმანი“ (1912), „წმინდა ილარიონ იბერიელი“ (1914), „ქართული მონასტრების ისტორია“ (1917-1919), „დიონისე არეოპაგელის ავტოიოგრაფიის იბერიულ-სომხური ვერსია“ (1921), „ქრისტიანობის გავრცელება საქართველოში ჰაგიოგრაფიული წყაროების მიხედვით“ (1923), „თორნიკე ბერის ქართული მინაწერი“ (1932), „წმინდა შუშანიკი — ქართველებისა და სომხების მარტვილი“ (ქართული და სომხური ტექსტების ლათინური თარგმანითურთ, 1935), „ხაზარები აბო თბილელის მარტვილობაში“ (1934) და სხვა. ავტორია რეცენზიებისა ივანე ჯავახიშვილის, კორნელი კეკელიძის, აკაკი შანიძის და სხვათა გამოკვლევების შესახებ. თურნავა ს., ქართული საბჭოთა ენციკლოპედია, ტ. 8, თბ., 1984. — გვ. 10.
პეკანი

პეკანი (Carya illinoensis, ადრე Carya olivaeformis, Carya pecan) — ხე კაკლისებრთა ოჯახისა. მისი სიმაღლე 50 მ აღწევს, დიამეტრი 2-2,5 მ. კენტფრთისებრი ფოთლები აქვს. ნაყოფი კურკიანასებრია („კაკალი“). თესლი იჭმება, შეიცავს 70%-მდე ზეთს. ბუნებრივად იზრდება ჩრდილოეთი ამერიკის ტყეებში. ძველთაგანვე ბევრ ქვეყანაშია კულტივირებული. მოჰყავთ კავკასიაში (დასავლეთ საქართველოშიც), იშვიათად უკრაინასა და შუა აზიაში. ქართული საბჭოთა ენციკლოპედია, ტ. 8, თბ., 1984. — გვ. 12.
პეკარი

პეკარი (ლათ. Tayassu) — წყვილჩლიქოსანი ცხოველების გვარი ღორისებრთა ოჯახისა. მათი სხეულის სიგრძე 75-100 სმ-ია, მასა 16-30 კგ-ს აღწევს. ზურგზე აქვთ ჯირკვალი, რომელიც მუშკისებურ სეკრეტს გამოყოფს. გვარში 2 სახეობაა. საყელოიანი პეკარი და თეთრწვერა პეკარი. გავრცელებულია სამხრეთ და ცენტრალურ ამერიკაში. ბინადრობენ სხვადასხვა პირობებში — მშრალი ველებიდან ტენიან ტროპიკულ ტყეებამდე. ქმნიან პატარა კოლტებს. იკვებებიან ბალახით, ფესვებით, ნაყოფებით, ზოგჯერ მწერებით, ხვლიკებით, წვრილი ძუძუმწოვრებით, ლეშით. შობენ 1-2 ნაშიერს. იყენებენ პეკარის ხორცსა და ტყავს. ქართული საბჭოთა ენციკლოპედია, ტ. 8, თბ., 1984. — გვ. 12.
პეკინური იხვი

პეკინური იხვი — სახორცე მიმართულების იხვის ჯიში. გამოყვანილია ჩინეთში. თეთრადაა შებუმბვლილი; ოდნავ დაკრავს კრემისფერი. მამალი პეკინური იხვის მასა დაახლოებით 4 კგ, დედლისა 3,5 კგ. 50-60 დღის იხვის ჭუჭულის მასა 2,2-2,5 კგ აღწევს, გემრიელი ხორცი აქვს. მეკვერცულობა წელიწადში 130-150 კვერცხია. ამრავლებენ ბევრ ქვეყანაში. ქართული საბჭოთა ენციკლოპედია, ტ. 8, თბ., 1984. — გვ. 13.
პელამიდა

პელამიდა (ლათ. Pelamis platurus) — ქვეწარმავალი ზღვისგველისებრთა ოჯახისა. მისი სხეულის სიგრძე 1 მ აღწევს. ზედა მხარე მუქია, ქვედა — ბაცი; კუდზე დიდი შავი ლაქები აქვს. სხეული და კუდი გვერდებიდან შებრტყელებულია. პელამიდა ფართოდაა გავრცელებული ტროპიკულ სარტყელში — აფრიკის აღმოსავლეთ სანაპიროებიდან ამერიკის დასავლეთ სანაპიროებამდე. ბინადრობს ნაპირებთან და ღია ზღვაშიც. იკვებება თევზით, რომელსაც კლავს ძლიერ ტოქსიკური შხამით. ზოგიერთ კუნძულზე პელამიდას საკვებად იყენებენ. მუსხელიშვილი თ., ქართული საბჭოთა ენციკლოპედია, ტ. 8, თბ., 1984. — გვ. 13.
რუსეთ-ოსმალეთის ომი (1676-1681)

რუსეთ-ოსმალეთის ომი — სამხედრო დაპირისპირება რუსეთისა და ოსმალეთის იმპერიებს შორის 1676-1681 წლებში. გამოწვეული იყო ოსმალეთის აგრესიის გაძლიერებით, რაც მოჰყვა რუსეთთან უკრაინის შეერთებას (1654). 1669 წელს ოსმალეთმა კავშირი დადო დნეპრის მარჯვენა ნაპირის უკრაინის პეტმანთან პ. დოროშენკოსთან. 1674 წელს კაზაკებმა გადააყენეს პეტრე დოროშენკო და დნეპრის მარცხენა ნაპირის უკრაინის ჰეტმანი ივანე სამოილოვიჩი მთელი უკრაინის ჰეტმანად გამოაცხადეს, მაგრამ დოროშენკომ 12-ათასიანი რაზმით ციხესიმაგრე ჩიგირინი აიღო და ოსმალთა ჯარის მოლოდინში იქ დაბანაკდა. 1676 წელს რუსეთ-უკრაინის გაერთიანებულმა ჯარმა ჩიგირინი გაათავისუფლა. დოროშენკო დანებდა. სულთანმა, რომელიც უკრაინას თავის ვასალურ ქვეყნად თვლიდა, ჰეტმანად ოსმალთა ტყვეობაში მყოფი ი. ხმელნიცკი გამოაცხადა და 1677 წლის ივლისში ჩიგირინისაკენ მრავალათასიანი ჯარი დაძრა, მაგრამ ამაოდ. 28 აგვისტოს (7 სექტემბერი) რუსებსა და კაზაკებთან ბრძოლაში ოსმალები დამარცხდნენ. 1678 წლის ივნისში ოსმალთა ჯარი კვლავ შეიჭრა უკრაინაში, ჩიგირინს ალყა შემოარტყა და 11 აგვისტოს (21 აგვისტო) აიღო იგი, მაგრამ შემდგომ წარმატებებს ვერ მიაღწია. 1681 წლის 3 იანვარს (13 იანვარი) ხელი მოაწერეს ბახჩისარაის ხელშეკრულებას, რომლითაც ოსმალებმა ცნეს დნეპრის მარცხენა ნაპირის უკრაინის შეერთება რუსეთთან და საზღვრად მდინარე დნეპრი გამოაცხადეს. ქართული საბჭოთა ენციკლოპედია, ტ. 8, თბ., 1984. — გვ. 503.
მეჰმეტ შოლი

მეჰმეტ ტობიას შოლი (გერმ. Mehmet Tobias Scholl; დ. 16 ოქტომბერი, 1970) — გერმანელი ფეხბურთელი, სახელი გაითქვა მიუნხენის „ბაიერნში“ ასპარეზობისას. კარიერა დაასრულა 2007 წელს. საკლუბო:<br\>საკონტინეტთაშორისო თასი — 2001 <br\> ჩემპიონთა ლიგა — 2001<br\> უეფას თასი — 1996 <br\> გერმანიის ჩემპიონატი — 1994, 1997, 1999, 2000, 2001, 2003, 2005, 2006 <br\> გერმანიის თასი — 1998, 2000, 2003, 2005, 2006 <br\> გერმანიის ლიგის თასი — 1997, 1998,1999, 2000, 2004 სანაკრებო:<br\>ევროპის ჩემპიონი — 1996 შეგიძლიათ იხილოთ მედიაფაილები თემაზე „მეჰმეტ შოლი“ ვიკისაწყობში. მეჰმეტ შოლი — ფიფას ჩანაწერი[დაარქივებული] მეჰმეტ შოლის ინფო Soccerbase-ზე
მაგადანის ოლქი

მაგადანის ოლქი (რუს. Магаданская область) — ოლქი რუსეთში. შედის შორეული აღმოსავლეთის ფედერალური ოკრუგში. დაარსდა 1953 წლის 3 დეკემბერს. ადმინისტრაციული ცენტრი - მაგადანი. მაგადანის ოლქს ესაზღვრება ჩუკოტკა, კამჩატკისა და ხაბაროვსკის მხარეები. 2002 წლის მონაცემების მიხედვით ოლქში ცხოვრობს: რუსები – 146 500 კაცი (80,2 %). უკრაინელები – 18 100 კაცი (9,9 %). ევენები - 2500 კაცი (1,4 %). ბელარუსები – 2200 კაცი (1,2 %). თათრები - 2000 კაცი (1,1 %). ვიკისაწყობში არის გვერდი თემაზე: მაგადანის ოლქი მაგადანის ოლქის ადმინისტრაცია Магаданская область в справочнике-каталоге «Вся Россия» დაარქივებული 2008-10-14 საიტზე Wayback Machine. Магаданстат დაარქივებული 2008-06-24 საიტზე Wayback Machine. Информационный сервер Колыма. Ру Рейтинг Магаданской области от Эксперт РА Магаданский Край Новости დაარქივებული 2009-09-01 საიტზე Wayback Machine. Новости Магаданской Области
სახალინის ოლქი

სახალინის ოლქი (რუს. Сахалинская область) - ოლქი რუსეთში. შედის შორეული აღმოსავლეთის ფედერალური ოკრუგში. დაარსდა 1932 წლის 20 ოქტომბერს. ადმინისტრაციული ცენტრი - იუჟნო–სახალინსკი. სახალინის ოლქს სახმელეთო მეზობლები არა ჰყავს. ზღვით ესაზღვრება პრიმორიეს, კამჩატკისა და ხაბაროვსკის მხარეები, აგრეთვე იაპონია. 2002 წლის მონაცემების მიხედვით ოლქში ცხოვრობს: რუსები – 84,3 %. კორეელები – 5,4 %. უკრაინელები – 4,0 %. თათრები - 1,25 %. ბელარუსები – 1,0 %. სახალინის ოლქის ადმინისტრაცია სახალინის ოლქი კატალოგში "Вся Россия" დაარქივებული 2008-10-14 საიტზე Wayback Machine. სახალინი და კურილიის კუნძულები დაარქივებული 2021-01-25 საიტზე Wayback Machine. Сахалинский портал Sakh.com ТИА "Острова" დაარქივებული 2009-05-04 საიტზე Wayback Machine. Электронная карта области для GPS навигации დაარქივებული 2009-03-15 საიტზე Wayback Machine. ვიკისაწყობში არის გვერდი თემაზე: სახალინის ოლქი
A Curious Feeling

A Curious Feeling — ტონი ბენქსის, ჯგუფ ჯენესისის მუსიკოსის სადებიუტო სოლო-ალბომი, რომელიც გამოიცა 1979 წელს. ალბომი ეფუძნება დენიელ კისის წიგნს ყვავილები ალგერნონისათვის. 1979 წლის ინგლისურ ფილმში ყვირილი გამოყენებული იქნა კომპოზიცია From the Undertow. იგი ეფუძნება ჯენესისის ალბომის ...And Then There Were Three... ნომერს Undertow. დისკის ყდა შექმნა ჰოთჰაუსმა, ხოლო ნახატს ეწოდება ვულუვაიტი - მკვდრების მენავე და მისი ავტორია ავსტრალიელი მხატვარი ენსლი რობერტსი. ყველა სიმღერის ავტორი — ტონი ბენქსი. კიმ ბიკონი: ვოკალი ჩესტერ თომპსონი: დასარტყმელი საკრავები, პერკუსია ტონი ბენქსი: კლავიშები, ბას-გიტარა, პერკუსია, გიტარა ↑ A Curious Feeling. Allmusic.com. ციტირების თარიღი: 24 March 2011. ↑ Jerry Ewing Classic Rock, February 2010. ↑ Marco Rossi Record Collector, February 2010, Issue 372. ↑ დევიდ რობერტსი, British Hit Singles and Albums, Guinness World Records Limited.
ხვარბეთი

ხვარბეთი — სოფელი საქართველოში, გურიის მხარის ოზურგეთის მუნიციპალიტეტში, მერიის თემში (სოფლები: მერია, ნაღობილევი, ჭახვათა, ხვარბეთი). მდებარეობს მდინარე ნატანების მარჯვნივ, ზღვის დონიდან 80 მ. ოზურგეთიდან 9 კმ, მერიიდან 3 კმ. სოფელში არის ეკლესია. გვიან ფეოდალურ ხანაში ხვარბეთს ფლობდნენ აზნაური ქარცივაძეები. 1883 წელს გაიხსნა ხვარბეთის სასოფლო საზოგადოების ერთკლასიანი სკოლა სოფელ გოგორეთში. 1902 წელს ხვარბეთის სასოფლო საზოგადოება მოიცავდა სამ სოფელს: ხვარბეთი, გოგორეთი და ახალსაყდარი. მოსახლეობის რაოდენობა იყო 2766. 1921 წელს ხვარბეთის საზოგადოება ნატანების რაიონში შედიოდა. კონსტანტინე ლესელიძე (დ. 1903) — გენერალ-პოლკოვნიკი, საბჭოთა კავშირის გმირი. აქვე იყო მისი სახლ-მუზეუმი ისიდორე დოლიძე (დ. 1915) — იურისტი, სამართლის ისტორიკოსი ქართული საბჭოთა ენციკლოპედია, ტ. 11, თბ., 1987. — გვ. 475. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ სოსელია ო., ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან, ტ. II, თბილისი: მეცნიერება, 1981. — გვ. 165. ↑ Кавказский календарь; თბილისი, 1890 წელი, ჩანაწერი გვ. 129 (457) ↑ Кавказский календарь на 1910 год ↑ Кавказский календарь на 1912 год
The Wicked Lady (ტონი ბენქსის ალბომი)

The Wicked Lady — ტონი ბენქსის მეორე სტუდიური ალბომი, რომელშიც შეტანილია მუსიკა ამავე სახელწოდების ფილმიდან. ალბომის მეორე მხარეზე წარმოდგენილი სიმღერები სრულდება ეროვნული ფილარმონიული ორკესტრის მიერ. ყველა სიმღერის ავტორია ტონი ბენქსი ასრულებს ტონი ბენქსი The Wicked Lady - 3.34 Spring - 2.38 The Chase - 3.30 Caroline - 3.11 Jerry Jackson - 2.30 Repentance - 2.10 Kit - 3.06 Barbara - 4.50 ასრულებს ეროვნული ფილარმონიული ორკესტრი) Prelude to The Wicked Lady - 4.05 Portrait of Jerry Jackson - 4.59 Caroline's Theme - 3.06 Scherzo - 2.44 Pastorale - 4.02 The Wicked Lady - 3.45 Kit's Theme - 3.14 Finale - 2.06 მხარე 1 - ასრულებს ტონი ბენქსი, ჩაწერილია სტუდიაში The Farm (სურეი), სტივ შორტისა და ჯეფ კელინგემის დახმარებით მხარე 2 - ასრულებს ეროვნული ფილარმონიული ორკესტრი (ხელმძღვანელი - სიდნი საქსი). ჩაწერილია. პეტრეს ეკლესიაში, მორდენში. მუსიკის არანჟირება და ორკესტრირება - კრისტოფერ პალმერი. ინჟინერი - ტონი ფოლკნერი. ↑ The Wicked Lady AllMusic-ზე
ქვემო ნატანები

ქვემო ნატანები — სოფელი საქართველოში, გურიის მხარის ოზურგეთის მუნიციპალიტეტში. ნატანების თემის ცენტრი (სოფლები: ქვემო ნატანები, ზემო ნატანები, შეკვეთილი). მდებარეობს შავი ზღვისპირა დაბლობზე, ზღვის დონიდან 10 მ.-ზე, ოზურგეთიდან 18 კმ. სოფელში არის რკინიგზის სადგური სამტრედია-მახინჯაურის ხაზისა და ნატანები-ოზურგეთის ხაზების გადაკვეთაზე. გადის საავტომობილო გზა ურეკი-ოზურგეთი. სოფელში მისდევენ მეციტრუსეობას, მეთხილეობას. სოფელში არის საფეხბურთო სტადიონი, სპორტის სასახლე, ჭიდაობის კლუბი, საჯარო სკოლა, წმინდა მარინეს სახელობის ტაძარი, საზოგადოებრივი ცენტრი. ქვემო ნატანების უბნებია: შავა, ლეკურა, საკუპრე, ახალშენი, ნაფოცხვარა. დღევანდელი ქვემო ნატანების ტერიტორიაზე დასახლების გაჩენა უკავშირდება XIX საუკუნეში თბილისი-ბათუმის რკინიგზის ხაზზე სადგურის გაჩენას. სადგურს ეწოდა ნატანები მდინარე ნატანების გამო. ტერიტორია შედიოდა მიქელგაბრიელის სასოფლო საზოგადოებაში. 1951 წელს უბან შავაში მოეწყო ნატანების სასოფლო საბჭოს ცენტრი. 1953 წელს აშენდა ნატანების კოლმეურნეობის კანტორის შენობა, რასაც მოჰყვა კულტურის სახლი. სოფელში მოქმედებდა საავადმყოფო, ციტრუსების შემფუთავი ქარხანა, ჩაის ფაბრიკა, ტუნგის საშრობი ფარდული, დაწყებითი, რვაწლიანი და საშუალო სკოლები, სამუსიკო სკოლა, ბიბლიოთეკა. 1983 წელს სოფელში გაიხსნა სპორტის სასახლე. 1999-2002 წლებში სოფლის ცენტრში აშენდა წმინდა პანტელეიმონის სახელობის ეკლესია. ახალშენის უბანი სოფლის ცენტრი რკინიგზის სადგურის მოედანი სოფლის ადმინისტრაციული შენობა დუქნები სადგურ ნატანებში ქართული საბჭოთა ენციკლოპედია, ტ. 10, თბ., 1986. — გვ. 515. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ ნატანების რკინიგზის სადგურის ადგილმდებარეობა ↑ საგანმანათლებლო დაწესებულებების კატალოგი[მკვდარი ბმული]
ზემო ნატანები

ზემო ნატანები (ყოფ. სამღვთო) — სოფელი საქართველოში, გურიის მხარის ოზურგეთის მუნიციპალიტეტში. ნატანების თემში (სოფლები: ზემო ნატანები, ქვემო ნატანები, შეკვეთილი). მდებარეობს გურიის დაბლობზე, ზღვის დონიდან 20 მ. ქვემო ნატანებიდან 6 კმ., ოზურგეთიდან 24 კმ. სოფელში არის საჯარო სკოლა. ძირითადად, მისდევენ მეთხილეობასა და მეციტრუსეობას. 1902 წელს შედიოდა მიქელგაბრიელის სასოფლო საზოგადოებაში. 1898 წელს საღმრთოს იოანე ნათლისმცემლის სახელობის ეკლესიის მღვდელმა ანტონ ცეცხლაძემ და გერასიმე ნაკაიძემ, რომელიც შემდგომში ამავე ეკლესიის მღვდელი გახდა, დააარსეს სოფლის ორკლასიანი სამრევლო სკოლა, რომლის გამგე გერასიმე ნაკაიძე იყო. 1898-1900 წლებში სკოლა ნაკაიძის სახლში იყო გახსნილი. 1901 წელს მღვდელ იესე ინგოროყვას ნაცვლად დაინიშნა მღვდელი ბარბარე თანეიშვილი. 1921 წლამდე გერასიმე ნაკაიძე იყო სოფლის ეკლესიის მოძღვარი. 1923 წელს ხის ეკლესია გადაკეთდა სკოლად. ეკლესიის სასაფლაოს ტერიტორიაზე გააკეთეს სტადიონი. თავად გერასიმე ნაკაიძე გადავიდა აჭარაში, სადაც ეწეოდა პედაგოგიურ მოღვაწეობას. შემდეგ გადაასახლეს შუა აზიაში, ყარაღანდაში, სადაც ცემით მოკლეს 1939 წელს. 1930-იანი წლების მეორე ნახევარში ზემო ნატანების უბნები სამღვთო და ჯაფარაულა თხინვალის სასოფლო საბჭოში იყო გაერთიანებული. აბესა ბოლქვაძე - 1841 წლის გურიის აჯანყების ერთ-ერთი მოთავე ივანე ბოლქვაძე - საქართველოს უზენაესი სასამართლოს თავმჯდომარე ელისაბედ ნაკაშიძე-ბოლქვაძე - პოლიტიკოსი, დამფუძნებელი კრების წევრი ზემო ნატანები მეგობრობის ობელისკი ჯაფარაულა ქართული საბჭოთა ენციკლოპედია, ტ. 4, თბ., 1979. — გვ. 509. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2021-01-17. ციტირების თარიღი: 2018-12-27. ↑ „ლენინის დროშა“ N33 გვ. 4 — 1935 წ. ↑ Кавказский календарь на 1894 год გვ. 340 ↑ Кавказский календарь на 1910 год
ბასტიან შვაინშტაიგერი

ბასტიან შვაინშტაიგერი (გერმ. Bastian Schweinsteiger; დ. 1 აგვისტო, 1984, კოლბერმოორი, გერმანია) — გერმანელი ფეხბურთელი, თამაშობდა ნახევარმცველის პოზიციაზე. 2014 წელს გერმანიის ნაკრებიდან ფილიპ ლამის წასვლის შემდეგ გახდა ნაკრების კაპიტანი. შვაინშტაიგერი 13 წლის განმავლობაში მშობლიურ კლუბში, „ბაიერნში“, ასპარეზობდა. 30 წლის ასაკში კი „მანჩესტერ იუნაიტედში“ გადავიდა. 2016 წლის 12 ივლისს შვაინშტაიგერი დაქორწინდა ჩოგბურთელ ანა ივანოვიჩზე. საკლუბო ბუნდესლიგის ჩემპიონი (7): 2003, 2005, 2006, 2008, 2010, 2013, 2014 გერმანიის თასის მფლობელი (7): 2003, 2005, 2006, 2008, 2010, 2013, 2014 უეფას ჩემპიონთა ლიგის გამარჯვებული (1): 2013, უეფას ჩემპიონთა ლიგის ვერცხლის პრიზიორი (2): 2010, 2012 სანაკრებო მსოფლიო ჩემპიონატის გამარჯვებული (1): 2014 მსოფლიო ჩემპიონატის ბრინჯაოს პრიზიორი (2): 2006, 2010 ევროპის ჩემპიონატის ვერცხლის პრიზიორი (1): 2008 ოფიციალური საიტი ბასტიან შვაინშტაიგერი Twitter-ზე ↑ List of Players (PDF). FIFA. დაარქივებულია ორიგინალიდან — 17 მაისი 2020. ციტირების თარიღი: 26 January 2012. ↑ Bastian Schweinsteiger. FC Bayern Munich. დაარქივებულია ორიგინალიდან — 7 ოქტომბერი 2008. ციტირების თარიღი: 27 September 2008. ↑ United reach agreement to sign Schweinsteiger (ინგლისური) ↑ Bastian Schweinsteiger and Ana Ivanovic get married in stunning Venice ceremony - Mirror.co.uk ↑ The Perfect Match! Bastian Schweinsteiger and Ana Ivanovic marry - CNN
პავლე პოტიომკინი

გრაფი პავლე სერგეის ძე პოტიომკინი (1743—1796) — რუსი ჯარისკაცი, სახელმწიფო მოღვაწე და მწერალი. გრიგორი პოტიომკინის შორეული ნათესავი. ხელი მოაწერა გეორგიევსკის ტრაქტატს. დაამთავრა მოსკოვის უნივერსიტეტი, 1756 წლიდან სამხედრო სამსახურშია. მონაწილეობდა რუსულ-თურქულ ომში 1768-1774 წლებში. გამორჩეულობისთვის დაასაჩუქრეს წმინდა გიორგის ორდენით 1770 წლის 22 სექტემბერს. Потемкин Павел Сергеевич. რუსული ბიოგრაფიული ლექსიკონი